**ԷԼԵԿՏՐՈՏԵԽՆԻԿԱՅԻ, ՌԱԴԻՈՏԵԽՆԻԿԱՅԻ ԵՎ ԿԵՆՑԱՂԱՅԻՆ ՍԱՐՔԱՎՈՐՈՒՄՆԵՐԻ ԳՆՄԱՆ**

**ՇՐՋԱՆԱԿԱՅԻՆ ՀԱՄԱՁԱՅՆԱԳԻՐ**

**N ՇՀԱՊՁԲ-11/12-526**

|  |  |
| --- | --- |
| ք. Երևան |  24 նոյեմբերի 2014թ. |

«Գնումների աջակցման կենտրոն» պետական ոչ առևտրային կազմակերպությունը, գործելով Պատվիրատուների անունից, ի դեմս Կազմակերպության պետի ժամանակավոր պաշտոնակատար Հ. Թունյանի, որը գործում է Կազմակերպության կանոնադրության հիման վրա, (այսուհետև՝ Կենտրոն), մի կողմից և «Սոնատինա» ՍՊԸ-ն, ի դեմս ընկերության տնօրեն Ռ. Մարուխյանի, որը գործում է ընկերության կանոնադրության հիման վրա, (այսուհետև՝ Վաճառող), մյուս կողմից, կնքեցին սույն համաձայնագիրը հետևյալի մասին։

1. **Համաձայնագրի առարկան**

Կողմերը սահմանում են, որ`

* 1. Վաճառողը մասնակցել է Կենտրոնի կողմից Էլեկտրոտեխնիկայի, ռադիոտեխնիկայի և կենցաղային սարքավորումների ձեռքբերման N ԳԱԿ-ՇՀԱՊՁԲ-11/12 ծածկագրով կազմակերպված շրջանակային համաձայնագրերի միջոցով գնում կատարելու ընթացակարգին (այսուհետև` ընթացակարգ) և գրանցվել է որպես հնարավոր մասնակից:
	2. Վաճառողի կողմից հայտ ներկայացնելը պարտադիր չէ:
	3. Հայտը Վաճառողի կողմից ներկայացվում է ծանուցվելու օրվան հաջորդող օրվանից հաշված յոթ աշխատանքային օրվա ընթացքում` ընթացակարգի հրավերով սահմանված կարգով:
	4. Վաճառողը պարտավոր է «Գնումների մասին» ՀՀ օրենքով նախատեսված մասնակցության իրավունքի և (կամ) հրավերով նախատեսված որակավորման չափանիշներին իր հատկանիշների փոփոխության (վատթարացման) դեպքում, Կենտրոնին ներկայացնել շրջանակային համաձայնագիրը դադարեցնելու մասին դիմում: Սույն կետի պահանջները չկատարելու, ինչպես նաև պայմանագրի կնքման առաջարկ ստանալու, սակայն պայմանագիր չկնքելու դեպքում`

ա. Վաճառողը պարտավոր է Կենտրոնի համապատասխան ծանուցումն ստանալու օրվան հաջորդող երեք աշխատանքային օրվա ընթացում վերջինիս «Հայէկոնոմբանկ» Արաբկիր մ/ճ N 163058100971 հ/հ-ին վճարել հայտի ապահովման չափով գումար, և՝

բ. Վաճառողի հետ կնքված սույն շրջանակային համաձայնագիրը լուծվում է:

* 1. Վաճառողը կարող է դադարեցնել շրջանակային համաձայնագիրը` դրա մասին գրավոր ծանուցելով Կենտրոնին: Համաձայնագրի դադարեցումն ավտոմատ կերպով չի դադարեցնում համաձայնագրի հիման վրա նախկինում կնքված պայմանագրերը: Շրջանակային համաձայնագիրը դադարում է, դրա վերաբերյալ դիմումը Կենտրոնի մոտ մուտքագրվելու օրվան հաջորդող տասներորդ աշխատանքային օրը:
	2. Գնումների մասին ՀՀ օրենսդրությամբ սահմանված կարգով` գնման առարկայի առանձնահատկություններով պայմանավորված Պատվիրատուի կողմից կարող է հայտ ներկայացնելու հրավերով (ծանուցմամբ) Վաճառողին ներկայացվել ընթացակարգի հրավերի N 10 հավելվածով սահմանված օրինակելի պայմանագրից տարբերվող այլ պայմանագիր:
1. **Կողմերի պատասխանատվությունը**

Սույն համաձայնագրով չնախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվություն են կրում ՀՀ օրենսդրությամբ սահմանված կարգով:

1. **Այլ պայմաններ**

3.1 Սույն համաձայնագիրն ուժի մեջ է մտնում կողմերի ստորագրման պահից: Սույն համաձայնագրից ծագած պահանջի իրավունքը չի կարող փոխանցվել այլ անձի, առանց պարտապան կողմի գրավոր համաձայնության:

3.2 Սույն համաձայնագրում փոփոխություններ և լրացումներ կարող են կատարվել միայն Կողմերի փոխադարձ համաձայնությամբ՝ նոր պայմանագիր կնքելու միջոցով, որը կհանդիսանա սույն համաձայնագրի անբաժանելի մասը: Վաճառողի վավերապայմանների փոփոխության դեպքում սույն համաձայնագրի փոփոխություն չի կնքվում: Վաճառողը նոր վավերապայմանների մասին գրավոր ծանուցում է Կենտրոնին:

3.3 Սույն համաձայնագրի նկատմամբ կիրառվում է Հայաստանի Հանրապետության իրավունքը:

3.4 Սույն համաձայնագրի կապակցությամբ ծագած վեճերը լուծվում են բանակցությունների միջոցով։ Համաձայնություն ձեռք չբերելու դեպքում վեճերը լուծվում են դատական կարգով` Հայաստանի Հանրապետության դատարաններում:

3.5 Սույն համաձայնագիրը կազմված է 2 էջից, կնքվում է երկու օրինակից, որոնք ունեն հավասարազոր իրավաբանական ուժ, յուրաքանչյուր կողմին տրվում է մեկական օրինակ:

**4. Կողմերի հասցեները, բանկային վավերապայմանները**

|  |  |
| --- | --- |
| **Կենտրոն**ք. Երևան, Կոմիտասի պող. 54բ«Հայէկոնոմբանկ» Արաբկիրի մ/ճՀ/Հ 163058561289էլ. հասցեն` gak@armeps.am---------------------------------(ստորագրություն)Հ. ԹունյանԿ.Տ. | **Վաճառող**ք. Երևան, Հանրապետության 62-84«Ինեկոբանկ» ՓԲԸՀ/Հ 2050022302531001ՀՎՀՀ 02706487էլ. հասցեն` sonatinashop@gmail.comՀեռ. (099)828182---------------------------------(ստորագրություն)Ռ. ՄարուխյանԿ.Տ. |